Diari Oficial de la Generalitat Valenciana


Sumari del DOGV 6503, del 15-04-2011 (2011/3802)

Notificació de la sentència dictada en el judici civil de modificació de mesures amb relació fills número 580/2008.
-------------------------------------------------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3802


Organisme emissor
:   Jutjat de Primera Instància Número 3 de Vila-real

Tipus de document
:   Edicte

Notificació de la sentència dictada en el judici civil de modificació de mesures amb relació fills número 580/2008. [2011/3802]  
Assumpte civil 000580/2008  
Judici modi. mesures amb relació fills ext. sup. co 000580/2008  
Part demandant: Aline Maureen Da Costa.  
Part demandada: Julio Cezar Correa Da Silva.  
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Sentència número 000002/2010  
Vila-real, 11 de gener de 2010  
M.ª Fernanda Tejero Seguí, jutgessa del Jutjat de Primera Instància i Instrucció número 3 de Vila-real i partit judicial, he vist aquestes actuacions de judici verbal número 580/2008, promogut per Aline Maureen Da Costa, representada pel procurador Pascual Vallés i assistida de la lletrada Salomé Pradas, contra Julio Cezar Correa Da Silva, per a reclamar la guarda i custòdia i aliments del fill de les parts, P. C. D. C.  
Dispositiva  
Estime la demanda formulada per Aline Maureen Da Costa, representada pel procurador Pascual Vallés, contra Julio Cezar Correa Da Silva, per a reclamar la guarda i custòdia i aliments del fill de les parts, P. C. D. C.; i que consisteix en les següents mesures:  
1. S'atribueix la guarda i custòdia del menor; P. C. D. C. a la senyora Da Costa, sent-ne la pàtria potestat compartida entre ambdós progenitors.  
2. S'estableix a favor del senyor Correa Da Silva el següent règim de visites: Fins que el menor tinga els 4 anys d'edat, dues vesprades a la setmana (dimarts i dijous), de les 17.00 hores fins a les 19.00 hores, obviant-ne els caps de setmana, mentre estiga treballant al ram de l'hostaleria. En aquests casos, el menor serà recollit i reintegrat al domicili que compartisca amb la mare. Quan el menor complisca els quatre anys d'edat i sempre per al cas que el pare no treballe al ram de l'hostaleria, els caps de setmana alterns, des del divendres a les 17.00 hores (en què el menor serà recollit al centre d'educació on assistisca) fins al diumenge a les 19.00 hores (en què serà reintegrat al domicili de la mare). Per al cas que el senyor Correa continue vinculat al camp de l'hostaleria que les visites siguen les establides en el paràgraf anterior. La meitat de les vacances escolars del menor P., corresponen la primera meitat a la mare en els anys parells i la primera meitat al pare en els anys senars. La recollida i el reintegrament s'efectuaran al domicili de la mare.  
3. Pel que fa a la pensió per aliments, s'estableix amb càrrec al senyor Correa l'obligació de pagar la quantia de 250 euros a favor del menor P., dins dels cinc primers dies de cada mes, en el número de compte que a aquest efecte designe la demandant i que s'actualitzarà anualment des del dia 1 de gener de cada any d'acord amb l'índex de preus de consum o organisme que legalment el substituïsca. Aniran a càrrec al 50% d'ambdós progenitors les despeses extraordinàries que supose el menor, inclosos els llibres i el material escolar a l'inici de cada curs escolar.  
No pertoca fer un pronunciament exprés sobre les costes.  
Aquesta és la meua sentència, de què es portarà una testimoniança a les actuacions i contra la qual es pot interposar un recurs d'apel·lació dins del termini de cinc dies, que s'ha d'interposar davant d'aquest mateix Jutjat perquè el resolga l'Audiència Provincial de Castelló, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de 21 de març de 2011, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificar la sentència número 167/2009 de data 23 de novembre de 2009 al demandat Julio Cezar Correa Da Silva.  
  
Vila-real, 21 de març de 2011.- El secretari judicial: Daniel Ferrandis Ciprián.